Document ID: /roh_data/filtered/fineweb-2-filterrobots_roh.jsonl.gz/30145

Sco quai che Josy Künzler, la manadra dals sectur meds d’instrucziun da l’Uffizi per la scola populara ed il sport ha ditg envers RTR, saja tut pront per l’emprima classa, che cumenza cun surmiran sco lingua d’instrucziun. Quai èn il cudesch ed ils carnets per l’instrucziun da matematica ed il cudesch per l’instrucziun per natira e tecnica che vegnia probabel duvrà pir en il segund semester. E pronta saja era l’emprima part da la fibla cun ils meds d’instrucziun ch’i dovra enfin l’atun, il rest suondia anc.
Ulteriurs cudeschs suondan
Suenter las vacanzas da stad ins entschaivia cun ils cudeschs per la segunda classa, Josy Künzler spera da pudair collavurar cun las medemas persunas sco enfin qua. Quai èn Esther Krättli, Angelica Augustin, Reto Capeder, Domenica Steier e Gabriella Sonder-Dosch.